Χοιρινό λεμονάτο, έξτρα μυρωδάτο
Μπόλικα μπαχαρικά έχει αυτό το λεμονάτο χοιρινό με την πλούσια σάλτσα λαχανικών: κανέλα, μπαχάρι, μαραθόσπορο, κουρκουμά... Με ένα αφράτο πιλάφι στο πλάι του είναι θαύμα.
800 γρ. χοιρινή σπάλα, χωρίς κόκαλο, κομμένη σε κύβους 3 εκ., 2 σκελίδες σκόρδο, καθαρισμένες, 1 μεγάλο πράσο, ψιλοκομμένο, 1 μέτριο καρότο, χοντροτριμμένο, 1 μικρό ξυλάκι κανέλας, 1/2 κουτ. γλυκού μαραθόσπορος, 5 κόκκοι μπαχάρι, χοντροκοπανισμένοι, 1 κουτ. γλυκού κουρκουμάς, 100 ml χυμός λεμονιού, ξύσμα από 1/2 λεμόνι, 60 ml ελαιόλαδο, αλάτι, φρεσκοτριμμένο πιπέρι
Σε κατσαρόλα ζεσταίνουμε το λάδι σε δυνατή φωτιά και σοτάρουμε το κρέας για 4-5 λεπτά, μέχρι να ροδίσει.Ρίχνουμε αλατοπίπερο, το σκόρδο, το πράσο, το καρότο, την κανέλα, τον μαραθόσπορο και το μπαχάρι.Ανακατεύουμε απαλά για 2-3 λεπτά.Προσθέτουμε νερό τόσο ώστε να καλύψει τα υλικά και αφήνουμε να πάρει μία βράση.Χαμηλώνουμε τη φωτιά, σκεπάζουμε και σιγομαγειρεύουμε για 45-50 λεπτά, μέχρι να μαλακώσει το κρέας.Με μια κουτάλα παίρνουμε ζωμό και μαζί λίγα πράσα και καρότα και τα αδειάζουμε στον κάδο του πολυκόφτη.Προσθέτουμε τον λεμονοχυμό και τον κουρκουμά και τα χτυπάμε μέχρι να ενωθούν.Αδειάζουμε τη σάλτσα στην κατσαρόλα, σείουμε να πάει παντού και δυναμώνουμε τη φωτιά.Μαγειρεύουμε για άλλα 3-4 λεπτά, μέχρι να μείνει το φαγητό με τη σάλτσα του.Αποσύρουμε, πασπαλίζουμε με το ξύσμα και σερβίρουμε με αφράτο πιλάφι.
Λεμόνι,Χοιρινό